
РАЗДЕЛ I
ОБЩИ ПОЛОЖЕНИЯ

Чл.1.(1) С настоящите Вътрешни правила за мрежова и информационна сигурност, наричани по-долу „Правилата“, се определят необходимите технически и организационни мерки за защитата на информационните мрежи и системи, както и информационния обмен между тях в Северноцентрално държавно предприятие ДП, наричано по-долу „Предприятие“ и в териториалните поделения, наричани по-долу „ТП“.

(2) Правилата са разработени в съответствие с най-добрите практики за киберсигурност, мрежова и информационна сигурност.
Чл.2. (1) Правилата са част от политиката за мрежова и информационна сигурност на Предприятието и целят защитата на информационните мрежи и системи срещу неправомерен или случаен достъп, използване, правене достояние на трети лица, промяна или унищожаване, доколкото такива събития или действия могат да нарушат достъпността, автентичността, целостта, интегритета и конфиденциалността на съхраняваните или предаваните данни, а също така на предоставяните електронни услуги, свързани с тези мрежи и системи.

(2) Предприятието предприема необходимите технически и административни мерки за защита на информационните мрежи и системи, съобразно спецификата на административните процеси. Решенията за мрежова и информационна сигурност се изграждат за осигуряване на всяко от следните нива:

1. мрежи;

2. системи;

3. приложения;

4. информация.

(3) За всяко от нивата по ал.2 се осигурява съответният контрол с цел да се обезпечи адекватно ниво на сигурност.
РАЗДЕЛ II

ОРГАНИЗАЦИЯ НА МРЕЖОВАТА И ИНФОРМАЦИОННА СИГУРНОСТ

Чл.3.(1) Директорът отговаря за мрежовата и информационна сигурност в ЦУ на предприятието, а директорите на ТП за съответните стопанства, като вземат необходимите решения, както и чрез осигуряване на необходимата инфраструктура за гарантиране на мрежовата и информационна сигурност на използваните информационни мрежи и системи.

(2) Отговорностите на служителите за гарантиране на мрежовата и информационна сигурност на използваните информационни мрежи и системи се определят в длъжностните им характеристики или работни планове, както и на друго документирано основание.
РАЗДЕЛ III

ОЦЕНКА И УПРАВЛЕНИЕ НА РИСКА

Чл.4.(1) С настоящите Правила се определят основните действия по оценка и управление на риска за мрежовата и информационна сигурност в Предприятието и ТП, както и идентифициране на потенциалните рискови фактори във връзка с нея.

(2) Рискът за сигурността се определя като фактическо състояние, създаващо заплахи за уязвяване на един или няколко информационни актива, което предизвика тяхното повреждане или унищожаване.

(3) Действията по управление на риска обхващат оценка на неговия размер, изработване на ефективни и икономични мерки за неговото снижаване и оценка дали резултативният риск е в приемливи граници. Управлението на риска се извършва чрез последователно прилагане на два типа периодично повтарящи се действия:

1. оценка (преоценка) на риска;

2. избор на ефективни и икономични средства за неговата неутрализация.

Чл.5. При идентифициране на риска се предприема едно от следните действия:

1. ликвидиране на риска, чрез отстраняване на причиняващите го обстоятелства;

2. намаляване на риска, чрез използване на допълнителни защитни средства;

3. приемане на риска и разработване на план за действия в обстановка на риск;

Чл.6.(1) Процесът на управление на риска включва следните етапи:

1. избор на анализируемите обекти и ниво на детайлизация на анализа;

2. избор на методология за оценка на риска;

3. идентификация на информационите активи;

4. анализ на заплахите и последствията от тях, откриване на уязвимите места в защитата;

5. оценка на рисковете;

6. избор на защитни мерки;

7. реализация и проверка на избраните мерки;

8. оценка на резултативния риск.

(2) Процесът на управление на риска следва периодичност, като последният етап е нов цикъл на оценка, който се провежда:

1. ако резултативния риск е определен като неудовлетворителен;

2. с определената периодичност.

Чл.7.(1) Заплахите за мрежовата и информационната сигурност се класифицират по следните критерии:

1. по елементите на мрежовата и информационната сигурност - достъпност, автентичност, целостта, интегритет и конфиденциалност, към които са насочени;

2. по компонентите на информационната система - апаратура, софтуер, данни, поддържаща инфраструктура, към които са насочени;

3. по начина на осъществяване - случайни или преднамерени действия, от природен или технологичен характер и други;

4. по разположението на източника - вътре или извън информационната система.

(2) Потенциалните рискови фактори за мрежовата и информационната сигурност, които могат да застрашат достъпността, автентичността, целостта, интегритета и конфиденциалността, са както следва:

1. подслушване и електромагнитно излъчване;

2. нежелан код и маскиране на потребителската идентичност;

3. погрешно насочване или пренасочване на съобщенията, както и липса на потвърждаване;

4. софтуерни грешки;

5. нерегламентиран достъп до информационните активи, повреждане, кражба и злоупотреба с тях;

6. грешки при поддръжката;

7. грешки при предаването на информация;

8. употреба на нерегламентирани програми и информация;

9. потребителски грешки;

10. претоварване на комуникационния трафик;

11 . технически аварии и аварии в комуникационното оборудване, аварии в електрозахранването и климатичните инсталации, природни бедствия и външни въздействия с огън, вода, химикали и други.

Чл.8.(1) Идентифицирането, оценката и действията по управление на риска за мрежовата и информационна сигурност се осъществяват от лица отговарящи за подръжката и развитието на информационните системи.
(2) Чрез оценката на риска за мрежовата и информационна сигурност се цели идентифицирането на неприемливите опасности, за които се налага да бъдат предприети съответните действия, както и върху опасностите, които са на приемливо ниво, за да се упражни контрол същите да останат в тези граници.

РАЗДЕЛ IV

ИНВЕНТАРИЗАЦИЯ НА ИНФОРМАЦИОННИТЕ АКТИВИ

Чл.9.(1) Предприемат се необходимите действия за създаване и поддържане на инвентарни списъци на наличните информационни активи в Предприятието и ТП.

(2) Информационни активи са:

1. хардуерните устройства;

2. софтуерните продукти;

3. информационните системи;

4. комуникационната инфраструктура.

Чл.10. В Предприятието и ТП се определят еднозначно:

1. конкретен служител отговаря за конкретни информационни ресурси - работни станции, устройства, софтуерни продукти, информационни системи, бази данни и други;

2. конкретен софтуерен продукт, информационна система и база данни се използват на конкретни работни станции и устройства.

Чл.11. Инвентарните списъци за наличните информационни ресурси в Предприятието и ТП служби включват минималния набор от данни.
Чл.12. Според мястото и начина на поддръжка информационните системи в Предприятието и ТП са:

1. разположени на локални работни станции;

2. разположени на сървъри в локалната мрежа;

3. разположени на външни сървъри;

4. външни системи, в които се поддържа информация от служителите на Предприятието и ТП;

5. външни системи, ползвани от служителите със специални права.

Чл.13.(1) По отношение на информационните активи в Предприятието и ТП се спазват следните правила:

1. върху работните станции и сървърите се инсталират само софтуерни продукти, за които Предприятието разполага с лиценз за ползване;

2. преди извършване на инсталация се правят резервни копия на софтуера, файловете и базите данни.
3. инсталирането, настройката и поддръжката на нови софтуерни и хардуерни продукти се извършват в периоди с минимално натоварване на съответните ресурси;

4. преди инсталиране в оперативно действащите системи на нови софтуерни и хардуерни продукти те се тестват в тестова среда максимално близка до реалните работни условия.

(2) Информационните ресурси се получават от служителите, които ги използват, срещу подпис върху документ, съдържащ пълното описание на устройствата и инсталирания софтуер.

РАЗДЕЛ V

УПРАВЛЕНИЕ НА ДОСТЪПА

Чл.14.(1) Средствата за управление на достъпа в Предприятието и ТП позволяват да се определят и контролират действията, които различни ползватели могат да извършват по отношение на информационните ресурси.

(2) Средствата за управление на достъпа на участниците в електронния обмен включват три категории функции:

1. административни - създаване и съпровождане на атрибути за управление на достъпа;

2. спомагателни - обслужване на процесите на достъп на ползвателите;

3. информационни - събиране на информация за процесите на достъп с оглед подобряване на взаимодействието.

Чл.15.(1) Администраторите на информационни системи управляват идентификаторите на ползвателите на информационните системи и процеси чрез:

1. уникална идентификация на всеки ползвател;

2. верификация на идентификатора на всеки ползвател;

3. прилагане на процедурите за разпространение, заместване на загубени, компрометирани или повредени идентификатори, както и прекратяване на действието им;

4. архивиране на идентификаторите.

Чл. 16.(1) Достъпа до информационните активи на Предприятието и ТП се предоставя само на лица, придобили потребителски права. Потребители на информационните активи са всички ръководители, служители, както и лицата, ползващи информационни ресурси на друго документирано основание.

(2) В зависимост от изпълняваните функции и права по отношение на информационните ресурси, се дефинират следните типове потребители:

1. системен администратор - Отговаря и за своевременното създаване, изменение или прекратяване на различните типове потребителски акаунти и права на потребителите за работа Предприятието и ТП;

2. потребители с достъп до информационни ресурси с общо предназначение - ръководители, служители и други лица, ползващи информационни ресурси на Предприятието на друго документирано основание, с осигурен достъп от системния администратор;

Чл. 17.(1) Информацията за възникването, изменението и прекратяването на потребителските акаунти и права на потребителите се предоставя от служител човешки ресурси при ЦУ на предприятието. 
(2) В зависимост от типа потребител системният администратор на информационни системи:

1. създават потребителски акаунт в инфраструктурата на Предприятието и ТП в срок до 3 работни дни от получаване на одобрената заявка за предоставяне на достъп;

2. правят промени в съществуващия достъп в срока по т.1;

3. блокират незабавно
потребителския акаунт
след
одобрена заявка за

прекратяване на достъпа за срок от 1 месец, след което същият се архивира.  

Чл. 18.(1) Системата на потребителски акаунти в Предприятието и ТП включва:

1. акаунти за достъп до информационните системи с общо предназначение - персонална и споделени папки върху файлови сървъри, Internet, правно-нормативни системи и други.

а)
потребителския акаунт се състои от потребителско име и парола за достъп;

2. акаунти за достъп до служебна електронна поща.

а)
Предприятието ползва официален e-mail адрес в домейна на www.scdp.bg 
б)
ТП ползват e-mail адреси в @scdp.bg с формирана първа част по аналогия с този на Предприятието;

 (2) По отношение на системата на потребителските акаунти и правата на потребителите в Предприятието и ТП се прилагат следните общи правила:

1. идентификаторите са персонални и служителите не могат да ги предоставят нерегламентирано;

2. архивната информация се записва и съхранява за потребителите с осигурен достъп до информационните системи, както и за всички лица, участвали в електронния информационен обмен.

Чл. 19.(1) Новите потребители с достъп до информационни ресурси преминават първоначален инструктаж относно ползването им.
(2) Новите потребители се инструктират относно спазването на политиката за мрежова и информационна сигурност на Предприятието, както и относно настоящите Правила.  

Чл.20. На ЦУ на предприятието се предоставя общо дисково пространство на файловите сървъри на Предприятието с определен лимит. 

Чл.21. Информацията, съхранявана от потребителите на файловите сървъри се архивира. 
Чл.22. Правата за достъп на потребителите на информационни системи могат периодично да се преглеждат и анализират.

РАЗДЕЛ VI

ЗАЩИТА СРЕЩУ НЕПРАВОМЕРЕН ДОСТЪП

Чл.23.(1) Защитата на информационните ресурси на Предприятието и ТП е процес, при който използването им се регулира в съответствие с политиката за мрежова и информационна сигурност и настоящите Правила, позволено е само на документирано основание и включва предотвратяването на нерегламентиран достъп до ресурсите, включително предотвратяване на достъп до ресурсите по нерегламентиран начин.

(2) Управлението на защитата от нерегламентиран достъп в Предприятието и ТП се категоризира в няколко степени в зависимост от оценките на потенциалните последствия при нарушаване на достъпността, автентичността, целостта, интегритета и конфиденциалността, както следва:

1. ограничено - на информационните активи са причинени незначителни вреди, финансовите загуби са незначителни, а административните функции са с понижена ефективност;

2. умерено - на информационните активи са причинени значителни вреди и финансовите загуби са значителни, а ефективността на административните функции е съществено понижена;

3. високо - когато на информационните активи са причинени тежки вреди и финансовите загуби са много големи, а загубата на достъпността, автентичността, целостта, интегритета и конфиденциалността оказва тежко или непоправимо въздействие на административните функции.

Чл.24.(1) Системният администратор предприема необходимите мерки за предотвратяване на неправомерен достъп от трети лица до ресурсите на информационните системи на Предприятието и ТП.

(2) Определят се следните нива на защита от неправомерен достъп до всеки информационен актив и се прилагат следните общи правила:

1. Ниво „0“ - ниво на свободен достъп, обхващащо открита и общодостъпна информация.

а)
не изисква прилагането на средства за конфиденциалност, поради анонимното ползване на информацията.

2. Ниво „1“ - ниво на произволно управление на достъпа.

а)
достъпът до точно определени обекти се разрешава на точно определени ползватели;

б)
ползвателите се идентифицират, преди да изпълняват каквито и да са действия, контролирани от системата за достъп чрез механизъм от типа идентификатор/ парола, като няма изисквания за доказателство за идентичността при регистрация;

в)
идентифициращата информация е защитена от нерегламентиран достъп;

г)
доверителната изчислителна система поддържа област за собственото изпълнение, защитена от външни въздействия и от опити да се следи хода на работата;

д)
информационната система разполага с технически и/ или програмни средства, позволяващи периодично да се проверява коректността на компонентите на доверителната изчислителна система;

е)
защитните механизми са проверени и се гарантира, че неоторизиран ползвател няма очевидна възможност да получи достъп до доверителната изчислителна система.

3. Ниво „2“ - ниво на принудително управление на достъпа, изискващо в допълнение към изискванията към ниво „1“:

а)
за проверка на идентичността се използва удостоверение за допълнителна електронна идентификация;

б)
при издаване на удостоверението издаващият орган проверява съществените данни за личността на ползвателя, без да е необходимо личното му присъствие;

РАЗДЕЛ VII

УПРАВЛЕНИЕ НА ЕКСПЛОАТАЦИОННИТЕ ПРОЦЕСИ

Чл.25.(1) Осигуряват се мерки за сигурност при управление на експлоатационните процеси в информационните системи, включително сигурността на електронните съобщения в Предприятието и ТП.

(2) Прилагат се необходимите технически и организационни средства за извършване на контрол по ал.1, включително при териториална отдалеченост в случаите, отнасящи се до ТП.

Чл.26.(1) Като основно средство за управление на експлоатационните процеси в Предприятието и ТП за осигуряване на мрежова и информационна сигурност са създадени зони на сигурност в информационните системи.

(2) Като области от софтуерната архитектура на информационните системи, зоните за сигурност осигуряват определено ниво на сигурност чрез специфичен комплекс от мерки. Зоните са адекватно разделени една от друга, като преносите на данни от една зона в друга са строго регламентирани и се осъществяват през контролни обекти, като защитни стени, прокси-сървъри и други.

(3) Мерките за сигурност при управление на експлоатационните процеси в информационни системи включват:

1. препоръчителна многослойна архитектура на информационните системи, при която потребителя, приложението и данните са логически и физически разделени;

2. спазване на правилата за резервиране и архивиране на данни и файлове, както следва:

а)
резервиране и архивиране на данни и файлове само от служители, притежващи документирано основание за това;

б)
създаване на резервни копия и архив на текущите данни и файлове;

в)
съхраняване на резервни копия и архиви на данни и файлове за срок не по - малко от 6 месеца, но не повече от година, освен в случай на документирано основание.

3. редовно изготвяне на резервни копия на базите данни и файловете във файловите сървъри. 
4. съхраняване на резервните копия в специално отделно помещение или огнеупорна каса;

Чл.27.(1) Управлението на електронните съобщения в Предприятието и ТП се осъществява чрез мониторинг, контрол и координация на работата на компонентите на системата.

(2) За реализация на функциите на мрежовата сигурност се използват следните механизми или комбинации от тях, но не само:

1. криптиране;

2. цифрови сертификати;

3. механизми за управление на достъпа;

4. механизми за идентификация;

5. механизми за управление на маршрутизацията;

 (3) Защитата на електронните съобщения в Internet включва следното, но не само:

1. защитна стена;

2. защита от вируси, нежелан код и спам, както и проверка на прикачените файлове за вируси и нежелан код;

Чл.28. Копие от цялата служебна електронна поща се съхранява от системния администратор на сървъра на Предприятието не по-малко от две години.

Чл.29.(1) Служителите в Предприятието и ТП използват за получаване и изпращане на служебна кореспонденция единствено служебната електронна поща.

(2) Електронни съобщения, изпратени от служители в Предприятието и ТП, съдържат задължително идентифицираща информация:

1. име, длъжност и учреждение;

2. телефон и електронна поща;

РАЗДЕЛ VIII

ЗАЩИТА СРЕЩУ НЕЖЕЛАН СОФТУЕР

Чл.30.(1) Защитата срещу нежелан софтуер в информационните мрежи и системи на Предприятието и ТП се организира от лицата отговарящи за мрежовата и информационната сигурност.

(2) Нежеланият софтуер, който може да експлоатира уязвимостта на един или няколко информационни актива и да предизвика смущаване на нормалната им работа, увреждане или унищожаване, включва следните основни програми:

1. компютърни вируси;

2. мрежови червеи;

3. троянски коне;

4. логически бомби.

Чл. 31. Защитата срещу нежелан софтуер в информационните системи на Предприятието и ТП е ориентирана в две основни направления:

(1) използване на регламентиран софтуер:

1. включващ предварително определен набор за инсталиране на работните станции;
2. инсталиран от системния администратор на работните станции или файлови сървъри. 
3. инсталиран от външни фирми, доставчици на информационно- комуникационни услуги.
(2) задължително използване на утвърден антивирусен софтуер и софтуер за откриване на нерегламентирани промени на информационните активи.

Чл.32.(1) Системният администратор прилага средства за откриване на опити за проникване на различни нива и периметри на мрежата.

(2) Програмните продукти, предназначени за откриване на опити за проникване, следва да разпознават следните подозрителни действия в мрежата:

1. опити да се използват услуги, блокирани от защитни стени;

2. неочаквани заявки, особено от непознати адреси;

3. неочаквани шифровани съобщения;

4. извънредно активен трафик от непознати сървъри и устройства;

5. значителни изменения на предишни действия на мрежата;

6. опити за използване на известни системни грешки или уязвимости;

7. опити за вход от непознати потребители от неочаквани адреси;

8. несанкционирано или подозрително използване на администраторски функции;

9. значителни изменения в обичайните действия на потребител и други.

Чл.33.(1) При установяване на открити опити за проникване следва незабавно:

1. да се уведомява системният администратор за предприемане на адекватни мерки;

2. да се изключват или ограничават мрежовите услуги, свързани с информационния актив, обект на проникването.

(2) Всяко устройство, което се включва в мрежата на Предприятието и ТП, автоматично да се проверява за вируси и нежелан софтуер, преди да получи достъп до ресурсите на мрежата.

РАЗДЕЛ IX

МОНИТОРИНГ НА СЪБИТИЯТА И ИНЦИДЕНТИТЕ В
ИНФОРМАЦИОННИТЕ СИСТЕМИ

Чл.34.(1) Информация за събития и инциденти, свързани с информационните системи на Предприятието и ТП се поддържа от системния администратор и съдържа следните записи:

1. дата и време на настъпване на събитието;

2. уникален идентификатор на ползвателя - инициатор на действието;

3. тип на събитието;

4. резултат от събитието;
5. източник на събитието;
6. списък на засегнатите обекти;
7. описание на измененията в системата за защита, произтекли от събитието.

Чл.35. Системния администратор следи за използването на системите, с които да се осигурят изпълнението само на регламентирани процеси от страна на ползвателите, както следва:

1. реалистична оценка и мерки за управление на риска;

2. проследяване на изключения или ненормално поведение на ползватели за определен период;

3. осигуряване на записи както на успешните, така и на отказаните опити за достъп в системата.

Чл.36. За осигуряване на точност и пълнота на записите на логовете, които могат да се използват за разследване на неправомерни действия или за нуждите на ангажиране на съдебни доказателства се осигурива поддържането на единно време в информационните системи.
Чл.37.(1) Системния администратор следи за инциденти, свързани с мрежовата и информационната сигурност на използваните информационни мрежи и системи, с цел осигуряване непрекъсваемост на дейността на Предприятието и ТП.

(2) Планирането на дейността по управление на инциденти, свързани с мрежовата и информационната сигурност включва следните етапи:

1. определяне на критично важните функции на системата и установяване на приоритетите за възстановителни работи;

2. идентификация на ресурсите, необходими за изпълнение на критично важните функции;

Чл.38. Системния администратор е длъжен да уведоми ръководството на ЦУ на предприятието за действие при инциденти по отношение на мрежовата и информационната сигурност за всеки инцидент в информационните системи. 
РАЗДЕЛ X

ФИЗИЧЕСКА СИГУРНОСТ

Чл.39. Осигуряването на мерки за физическата защита на информационните системи в Предприятието и ТП:

1. мерки по управление на физическия достъп;

2. противопожарни мерки;

3. защита на поддържащата инфраструктура;

4. защита на мобилните системи.

Чл.40.(1) Мерките за физическа защита включват следните инфраструктурни компоненти:

1. сградите и помещенията, в които се разполагат техническото оборудване, софтуерът и архивите, необходими за информационните системи отговарят на следните архитектурно-строителни изисквания:

а)
помещения с бетонни или тухлени стени;

б)
стоманобетонни плочи с дебелина 0,15 [m];
в)
климатизация;

г)
разполагане на действаща и резервна батерии бутилки с пожарогасителен агент.

2. помещенията, в които се разполагат техническото оборудване, софтуерът и архивите, необходими за информационните системи на администрациите, се оборудват със следните технически системи за защита, безопасност и охрана:

а)
разполагане действаща и резервна батерии бутилки с пожарогасителен агент;

б)
климатизация;

Чл.41. Служителите, използващи преносими компютри задължително използват пароли за достъп до ресурсите на мобилните устройства (дискови устройства, системни платки, софтуер и други).

Чл.42.(1) Предприемат се превантивни действия за защита на информационните системи от природни бедствия.

(2) Осигуряват се условия, при които неовластени лица не могат да получат физически достъп до работните станции и сървърите, използвани от служителите на Предприятието и ТП.

РАЗДЕЛ XI

СИГУРНОСТ ПО ОТНОШЕНИЕ НА СЛУЖИТЕЛИТЕ

Чл.43 За постигане на мрежовата и информационна сигурност по отношение на служителите в Предприятието и ТП при експлоатацията на информационните мрежи и системи се прилагат:

1. организационни мерки свързани с управление на достъпа и инструктаж на служителите, както следва:

а)
достъпа на служителите до работните им станции и общите информационни системи се осъществява със служебни потребителско име и парола;

б)
достъпа на служителите до специализираните информационни системи се осъществява със служебни потребителско име, парола;

в)
осигуряването на права за достъп на ръководителите и различните групи служители до ресурсите на информационните системи се извършва на основание утвърдени профили;

г)
на всеки служител е определена принадлежност към профил, съответстващ на служебните му задължения, вписани в длъжностната му характеристика, работния му план или друго документирано основание;

д)
служителите имат право на достъп само до тези ресурси на информационните системи, в която работят, или до системите на други звена само доколкото са им необходими за изпълнение на служебните задължения съгласно длъжностната им характеристика, работния им план или друго документирано основание;

2. мерки по ангажиране отговорността на служителите при извършването на нарушения, свързани с политиката на мрежова и информационна сигурност на Предприятието, както следва:

а)
дисциплинарна отговорност за действия и бездействия;

б)
имуществена отговорност за поверените им информационни активи;

в)
административно-наказателна отговорност за неизпъление на задължения.

РАЗДЕЛ XII

ЗАКЛЮЧИТЕЛНИ РАЗПОРЕДБИ

1. Настоящите Правила се приемат с решение от 16.12.2021г. на УС на предприятието и се утвърждават със заповед № 307/23.12.2021г. на Директора на предприятието. 
2. С настоящите правила се утвърждава следната структура на информационна система от база данни по видове регистри с оглед обработката лични данни в СЦДП ДП. – Приложение 1 и Приложение 2
Приложение 1

1. Основен Регистър на дейностите по чл.30  от Регламента ,който извлича информация от  по- долните регистри по  категории 

2. Основен сайт на предприятието

3. Регистър на електронните профили

4. Основен сайт на предприятието/ регистър портален сайт/ секции новини, обяви за работа.

5. Регистър за публикуване и контрол на процедурите провеждани от СЦДП и ТП- https://scdp.bg/procedures - ЦУ на СЦДП

6. Регистър електронна поща на СЦДП и ТП - ЦУ на СЦДП

7. Регистър система за отчитане на отстрела с ловни марки - https://scdp.bg/lovni-marki - ЦУ на СЦДП

8. Регистър система за провеждане на електронни търгове ведно с подръжка на търговски сървър - https://scdp.bg/elektronni-targove - ЦУ на СЦДП

9. Дневник ловна група по чл.116б от ППЗЛОД - ТП

10. Регистри на договорите и споразуменията (отнася се за СЦДП и ТП включително договорите за управление и трудовите договори) вкл. Които не са в регистър процедури
11. Регистри на жалбите и сигналите (отнася се за СЦДП и ТП)

12. Регистри  на Заповедите (отнася се за СЦДП и ТП)

13. Дневници на входящата и изгодяща кореспонденция (отнася се за СЦДП и ТП)

14. Дневници вътрешна кореспонденция (отнася се за СЦДП и ТП)

15. Регистър на протоколите от УС на СЦДП - ЦУ на СЦДП

16.  Регистри на АУАН и конставни протоколи отнася се до ТП

17. „Регистър на предоставените, получените и отчетени разрешителни за лов по чл.85, ал.6 от ППЗЛОД - ТП

18. „Регистър на издадените билети за лов на чужденци, краткосрочно пребиваващи в Република България  по чл.25,ал.5 от ППЗЛОД– ТП

19. „Регистър по чл.17б, ал.2 от ППЗЛОД за провеждане на курсове за обучение за придобиване право на подборен отстрел в ДЛС” – ТП

20. „Регистър по чл.18г, ал.2 от ППЗЛОД за провеждане на курсове за обучение за придобиване право на ловен водач в ДЛС – ТП

21. Регистрър на добитите ловни трофеи по линия на ОЛТ – ТП

22. Регистър доспъп до горски територии по чл.24,ал.2 от НКОГТ-ТП

23. Регистър за ползването на недървесни продукти

24. Регистър на настанените пчелини

25. Регистър на служители членове на синдикална организация

26. Регистър на лицата носещи огнестрелно оръжие

27. Финансово-счетоводни регистри

28. Публичен регистър на регистрираните ливни трофеи (чл.9, ал.2 от ППЛОЗД) за трофеи добити от ловностопанските райони на СЛРД-ТП

29. Регистър на настанениете туристи

30. Регистър одитни ангажименти

Приложение 2

1. Номерация поделения в единната база данни:

01; ЦУ, 02: Габрово, 03: Севлиево, 04: Росица, 05: Плачковвци, 06: Болярка, 07: Елена, 08: Буйновци, 09: Свищов, 10: Горна Оряховица, 11: Бяла, 12: Дунав, 13: Тутракан, 14: Силистра, 15: Каракуз, 16: Воден, 17:Разград, 18: Сеслав

2. Номерацията на договорите сключени след проведена процедура съответства на номера на съответната процедура от уеб сайта на предприятието.

3. Номерация при регистър договори (без процедури) е: 

Д /номер поделение/ година/ пореден номер съответното поделение в рамките на годината

Пример: Д 01 2018 01

ТД(трудов довоговро)   /номер поделение/ година/ пореден номер съответното поделение в рамките на годината

4. Регистър жалби:

Номерация Ж /номер поделение/ година/ пореден номер за цялото СЦДП в рамките на годината

Пример:  Ж 01 2018 01

5. Регистър Заповеди

Пореден номер за съответното ТП за годината

6. Кореспонденция външна

Номерация:

РД поделение/пореден номер за деня /дата

РД 01 111/15.1.2018г

7. Кореспонденция вътрешна

ВК поделение/пореден номер за деня /дата 

8. Протоколи УС

Пореден номер за годината

9. Актове и протоколи

Номера се въвежда директоно от служителя не се генерира служебно

10. Разрешителни за лов

Номера се въвежда директоно от служителя не се генерира служебно

11. Билети за лов на чужденци

Номера се въвежда директоно от служителя не се генерира служебно

12. Регистър достъп до горски територии

Номера се въвежда директоно от служителя не се генерира служебно

13. Регисър ползване на недървесни продукти

Номера се въвежда директоно от служителя не се генерира служебно

